Fem heste overlevede takket være snarrådig ejer.

Ved to-tiden i nat blev brandvæsenet kaldt til Skivervej 106 ved Gandrup i det sydøstlige Vendsyssel. En staldbygning var omspændt af flammer. Inden brandvæsnet nåede frem, havde ejeren af gården selv fået fem heste ud af bygningen. Han slog resolut hul i væggen ind til de opskræmte dyr, så de kunne løbe ud i det fri. Årsagen til branden er endnu ikke kendt. Politiets teknikere skal undersøge stedet.